Broj: 02-1-298-1/24

Sarajevo, 11.02.2025. godine

U skladu sa članom 69. Zakona o visokom obrazovanju („Službene novine Kantona Sarajevo“ broj: 36/22 ) i članom 111. i 239. stav 4. Statuta Univerziteta u Sarajevu broj 01-14-35-1/23 od 26.07.2023. godine, a na osnovu Odluke o usvajanju Plana pokrivenosti nastave na I i II ciklusu studija akademske 2024/2025. godine broj 02-1-1283-1/24 od 16.07.2024. godine, Odluke o izmjeni plana pokrivenosti broj: 02-1-1592-1/24 od 07.10.2024. godine, Vijeće Univerziteta u Sarajevu- Fakulteta političkih nauka na sjednici održanoj dana 11.02.2025, donosi:

**PRIJEDLOG ODLUKE**

**o radnom angažmanu člana akademskog osoblja bez zasnivanja radnog odnosa sa druge visokoškolske ustanove u akademskoj 2024/2025. godini**

**I** – Odobrava se radni angažman člana akademskog osoblja bez zasnivanja radnog odnosa sa druge visokoškolske ustanove, u akademskoj 2024/2025. godini, kako slijedi:

Prof. dr. **Ivana Grubešić**, zaposlena na Univerzitetu u Zenici- Pravni fakultet anagažuje se na organizacionoj jedinici Univerzitet u Sarajevu- Fakultet političkih nauka, radi izvođenja nastave i obavljanja ispitnih aktivnosti na predmetu:

1. Radno i socijalno pravo **(5 ECTS; 3P+2V).**

**II**- Prijedlog odluke o radnom angažmanu člana akademskog osoblja bez zasnivanja radnog odnosa sa druge visokoškolske ustanove u akademskoj 2024/2025. godini, broj 02-1-1429-1/24 od 10.09.2024. godine, **stavlja se van snage.**

 **III**- Utvrđeni prijedlog odluke upućuje se na konačno odlučivanje Senatu Univerziteta u Sarajevu.

**Obrazloženje:**Vijeće Univerziteta u Sarajevu Fakulteta političkih nauka, na sjednici održanoj 10.09.2024. godine , rukovodeći se dosadašnjom praksom, saradnjom sa Univerzitetom u Zenici i raspoloživim informacijama, u cilju realizacije nastave i nastavnih aktivnosti, uključujući i obavljanja ispitnih termina donijelo je Prijedlog Odluke o radnom angažmanu doc. dr. Ivane Grubešić broj 02-1- 1429-1/24. Izmjenom plana pokrivenosti u dijelu koji se odnosi na opterećenje imenovanog nastavnika ukazala se potreba da Vijeće Univerziteta u Sarajevu stavi van snage navedenu Odluku, te donese Odluku kao u izreci.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa Zakonom o visokom obrazovanju i Statutom Univerziteta u Sarajevu  te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22.).*

 **DEKAN**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**prof.dr. Sead Turčalo**

Dostaviti:

1. **Senat Univerziteta u Sarajevu**
2. Materijal za Vijeće
3. a/a